Victoria tilbake på jobb etter fødselen
Det svenske kongeparet deltok også under statsbesøket. Det er nøyaktig én måned siden kronprinsesse Victoria fødte prinsesse Estelle. - Det er veldig hyggelig å se kronprinsesse Victoria på jobb igjen. Som tronfølger ville hun være med og gjøre ære på Charles og Camilla, som nå er i Stockholm etter tre dager i Norge, sier kongehusekspert Kjell Arne Totland til VG. Totland mener den nybakte moren formelig lyste av mammalykke i sin vårgrønne kjole.Lunsjen på slottet begynte halv ett og varte i over én time. For den ferske moren venter nå flere offisielle opptredener. - Når kronprinsessen har mulighet, vil hun være med, opplyser slottet. Den første måneden for foreldrene har gått bra, kan også slottet opplyse. Når Victoria neste gang vil bli involvert ved en offisiell begivenhet er ennå ikke bestemt. Prinsesse Estelle døpes 22. mai.
Kronprinsesse Victoria tok imot prins Charles på Stockholms slott - en måned etter fødselen.